આ તબક્કે કિરણભાઈએ તેમના પિતા અને ‘સમભાવ’ના સ્થાપક લેખક, પત્રકાર ભૂપતભાઈ વડોદરિયાને યાદ કર્યા અને તેમના વચનને ગૌરવપૂર્વક દોહરાવતા કહ્યું હતું કે, ‘ભૂપતભાઈનો હંમેશાં એવો આગ્રહ રહેતો કે આપણે ગમે તેવી સ્થિતિમાં પણ વિશ્વસનીયતા જાળવી રાખવી. અત્યારના ફાસ્ટ ટ્રેક ન્યૂઝના જમાનામાં જ્યારે મીડિયાની વિશ્વસનીયતાનો મુદ્દો જ કોરાણે મુકાઈ ગયો છે ત્યારે અમે અમારા સ્થાપકની એ સલાહનો પૂરેપૂરો અમલ થાય તેવી કોશિશ કરી રહ્યા છીએ.’